Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 557

a) Képi illúziók 2 óra Mitől függ, hogy mit látunk? Trükkös ábrák Hogyan ábrázolható a három dimenzió két dimenzióban? Perspektíva és mélység. Hogyan ábrázolható a mozgás a mozdulatlanságban? Vizuális rejtvény megfejtése osztályszinten. Kétféle módon észlelhető, trükkös ábrák közös elemzése. Az észleléssel kapcsolatos személyes élmények megosztása. Csoportmunka. Épületrészleteket is ábrázoló reneszánsz freskók reprodukcióinak elemzése. A képek mélység szerinti síkokra bontása. A perspektívát jelölő vonalak berajzolása a képre. Egyéni alkotó munka. Többmélységű, takarásos és színperspektívára épülő képek összemontírozása régi naptárképekből. Egyéni alkotó munka. Épület látszati képének megrajzolása önállóan tervezett vagy készen kapott perspektivikus vonalhálóba illesztve. Vetítés osztályszinten. Az elmozdulás előtti pillanatot sűrítő szobrok elemzése. Egyéni gyakorlatok önkéntes alapon. Annak bemutatása, hogyan mozdulnának meg az egyes szobrok, ha hirtelen megelevenednének. Vetítés osztályszinten. A mozgás élményét képen megragadni akaró futurista festmények közös nézegetése. A képekkel kapcsolatos személyes reflexiók megfogalmazása. Dramatikus gyakorlat osztályszinten. Különböző egyszerű mozgások elemeikre való felbontása és szaggatott formában való bemutatása. Egyéni alkotás. Valamilyen élőlény vagy dolog mozgásfázisainak egy képen való ábrázolása szabadon választott technikával. Kiemelt kompetenciák Képesség a művészi alkotások több nézőpontból való megközelítésére. Nyitottság az európai és a magyar kulturális örökség befogadására. Fogékonyság a művészi kifejezésmódok befogadására. Képesség a művészeti alkotások elemzésére. A művészet különféle ágaiban megjelenő legfontosabb kompozíciós szabályok ismerete. A művészi kifejező eszközök kreatív használata. Kulcskompetenciák Anyanyelvi kommunikáció: szóbeli önkifejezés, kreatív szövegalkotás. Szociális és állampolgári kompetencia: együttműködés csoportban. Matematikai kompetencia: relációk és szabályszerűségek megfogalmazása, ábrázolási szabályok követése, rész és egész viszonyának elemzése. Kezdeményezőképesség és vállalkozói kompetencia: önálló tervezés és alkotás, tapasztalatszerzés.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes